নবীগঞ্জ প্রতিনিধি ॥ জেলা প্রশাসক সাবিনা আলম বলেছেন, সন্তান প্রতিদিন স্কুলে যায় কিনা এবং বাড়িতে ভালভাবে লেখাপড়া করে কিনা সে দিকে সজাগ দৃষ্টি রাখতে হবে। অভিভাবকদের উদ্দেশ্যে তিনি বলেন, আপনার সন্তানদের স্কুলে যাওয়ার সময় প্রতিদিন টিপিন বক্সে করে খাবার দিবেন। এতে করে প্রত্যেক ছাত্র-ছাত্রীরা টিফিনের সময় একসাথে বসে খেলে স্কুলে নিয়মিত যাওয়া ও পড়ালেখার প্রতি মনোযোগি হবে। তিনি আরো বলেন, প্রাথমিক শিক্ষার মানোন্নয়নে সরকারের পাশাপাশি সমাজের বিত্তবান ব্যক্তিদের এগিয়ে আসতে হবে। শিক্ষার্থীদের মায়েরা সরকারের দেয়া উপবৃত্তির টাকা থেকে সন্তানদের টিফিনের ব্যবস্থা করে দিতে পারেন। জেলা প্রশাসক আরো বলেন, বাল্য বিয়ে একটি সামাজিক ব্যধি। মেয়েকে বাল্য বিয়ে দেওয়া মানে জেনে শুনে একটি সমস্যার গাছ রোপন করা। বাল্য বিবাহ রোধে সবাইকে এক ...